# Tervetuloa

Onnittelut VAIO(R)-tietokoneen ostamisesta.
Tämä Käyttöoppaan johdanto-osio sisältää rajoitetusti VAIO-tietokonetta koskevia tietoja. Jos haluat päivittää tämän tiedoston Käyttöoppaan täydeksi versioksi, katso ohjeet kohdasta Päivittäminen Käyttöoppaan uusimpaan versioon.

### Sisällys

- Päivittäminen Käyttöoppaan uusimpaan versioon
- Internet-yhteyden muodostaminen
- VAIO-tietokoneen päivittäminen
- VAIO-tietokoneen ongelmien ratkaiseminen VAIO Care -ohjelman avulla
- Tukitietojen etsiminen
- Tavaramerkit

^ Siirry alkuun

# Päivittäminen Käyttöoppaan uusimpaan versioon

Käyttöoppaan täydellinen versio on saatavana Internetistä. Päivittämällä tämän Käyttöoppaan johdanto-osion täydeksi versioksi, voit käyttää Käyttöopasta milloin tahansa, myös offline-tilassa.
Täydessä Käyttöoppaassa on tietoja seuraavista seikoista:

- Osien kuvaus
- Ominaisuudet ja käyttöohjeet
- Varotoimet
- Vianmääritystiedot

### Huomautus

VAIO-tietokone on yhdistettävä Internetiin, ennen kuin voit päivittää Käyttöoppaan johdanto-osion täydeksi versioksi. Lisätietoja tietokoneen yhdistämisestä Internetiin on kohdassa Internet-yhteyden muodostaminen.

## Käyttöoppaan täyden version hankkiminen

Saat käyttöösi yksityiskohtaiset tiedot VAIO-tietokoneesta sisältävän Käyttöoppaan täyden version päivittämällä tämän Käyttöoppaan johdanto-osion.

1. Yhdistä VAIO-tietokone Internetiin.
2. Sulje tämä ikkuna ja valitse sitten uudelleen (Käynnistä), Kaikki ohjelmat ja VAIO Manual.
3. Näkyviin tulee ikkuna, jossa kehotetaan päivittämään opas. Noudata näytön ohjeita.
Tämä tiedosto päivittyy automaattisesti Käyttöoppaan täydeksi versioksi.

### Vihje

- Päivitys voi kestää jonkin aikaa.
- Jos Käyttöoppaan päivityskehotteen sisältävä ikkuna ei tule näkyviin, varmista, että VAIO-tietokone on yhdistetty Internetiin, ja toista edellä olevat toimet. Jos päivitysikkuna ei edelleenkään tule näkyviin, käynnistä VAIO Update, jonka avulla voit etsiä ja ladata Käyttöoppaan manuaalisesti. Lisätietoja VAIO Update -ohjelmasta on kohdassa VAIO-tietokoneen päivittäminen.

## Windowsin ja ohjelmistojen toimintojen ohjetiedostojen tarkasteleminen

Jos VAIO-tietokoneen käyttämisessä ilmenee ongelmia, kokeile Windowsin Ohje ja tuki -toimintoa tai sovellusten mukana toimitettavia ohjetiedostoja.
Voit avata Windowsin Ohjeen ja tuen valitsemalla (Käynnistä) ja Ohje ja tuki.
^ Siirry alkuun

# Internet-yhteyden muodostaminen

VAIO-tietokone täytyy yhdistää Internetiin, ennen kuin Käyttöoppaan täyden version voi ladata.

## Ennen Internet-yhteyden muodostamista

Ennen Internetin käyttöä sinun on hankittava liittymä Internet-palveluntarjoajalta (ISP) ja asennettava laitteet, joita tarvitaan VAIO-tietokoneen Internet-yhteyden muodostamiseen.
Palveluntarjoajallasi voi olla saatavilla seuraavan tyyppisiä Internet-yhteyspalveluita:

- FTTH-yhteys (Fiber to the Home)
- DSL-yhteys (Digital Subscriber Line)
- Kaapelimodeemi
- Satelliittiyhteys
- Puhelinverkkoyhteys

Kysy palveluntarjoajaltasi lisätietoja Internet-yhteyttä varten tarvittavista laitteista ja VAIO-tietokoneen Internet-yhteyden muodostamisesta.
Tämä on esimerkki Internet-yhteyden muodostamisesta yhdellä edellä mainituista menetelmistä.

## Lähiverkon (LAN) käyttäminen

Voit yhdistää VAIO-tietokoneen verkkoihin lähiverkkokaapelilla (ei sisälly toimitukseen). Kytke lähiverkkokaapelin (ei sisälly toimitukseen) yksi pää tietokoneen LAN-porttiin ja toinen pää verkkoon. Kysy tarvittaessa verkon pääkäyttäjältä lisätietoja verkkoyhteyden edellyttämistä asetuksista ja laitteista.

### Huomautus

Yhteystapa, määritystoimet ja tarvittavat laitteet saattavat vaihdella järjestelmäympäristön mukaan.

## Langattoman lähiverkon (Wi-Fi) käyttäminen

Muodosta aluksi langaton lähiverkkoyhteys VAIO-tietokoneen ja liityntäpisteen (ei sisälly toimitukseen) välille. Lisätietoja on Windowsin Ohjeessa ja tuessa.

## Langattomien lähiverkkoyhteyksien käynnistäminen VAIO Easy Connect -toiminnolla

Voit tehdä langattoman lähiverkkoyhteyden määritykset helposti noudattamalla VAIO Easy Connect -ohjeita. VAIO Easy Connect -toiminnosta on hyötyä etenkin tilanteissa, joissa langaton Internet-yhteys määritetään ensi kerran kotona tai kun yhteys muodostetaan julkiseen langattomaan verkkoon (verkkopiste).

1. Valitse (Käynnistä), Kaikki ohjelmat, VAIO Easy Connect ja Easy Internet Connection Setup.
2. Määritä langaton lähiverkkoyhteys noudattamalla näyttöön tulevia ohjeita.

^ Siirry alkuun

# VAIO-tietokoneen päivittäminen

Varmista VAIO-tietokoneesi tehokas ja turvallinen toiminta lataamalla viimeisimmät ohjelmistopäivitykset seuraavien sovellusten avulla.

### Huomautus

Päivitysten lataaminen VAIO-tietokoneeseen edellyttää Internet-yhteyttä.

## Windows Update käyttäminen

Windows Updaten avulla voit vakauttaa VAIO-tietokoneesi toimintaa.

1. Valitse (Käynnistä), Kaikki ohjelmat ja Windows Update.
2. Noudata näytön ohjeita.

## VAIO Updaten käyttäminen

VAIO Update ilmoittaa automaattisesti uusista päivityksistä, jotka ovat saatavilla Internetissä, ja lataa sekä asentaa ne VAIO-tietokoneeseen.

1. Valitse (Käynnistä), Kaikki ohjelmat ja VAIO Update.
2. Noudata näytön ohjeita.

## Virustorjuntaohjelman päivittäminen

Voit suojata VAIO-tietokonetta turvallisuusuhilta pitämällä Internet-tietoturvaohjelmat ajan tasalla uusimmilla päivityksillä. Voit ladata ja asentaa päivitykset valmistajan sivustosta.

1. Valitse (Käynnistä), Kaikki ohjelmat ja valitse virustorjuntaohjelma.
2. Suorita päivitykset noudattamalla näytössä näkyviä ohjeita.

^ Siirry alkuun

# VAIO-tietokoneen ongelmien ratkaiseminen VAIO Care -ohjelman avulla

VAIO Care -ohjelman avulla voit tehdä säännöllisiä suorituskykytarkistuksia ja hienosäätää järjestelmää niin, että VAIO-tietokoneesi toimii optimaalisesti. Käytä VAIO Care -ohjelmaa aina, kun havaitset ongelmia.
VAIO Care sisältää tarvittavat toiminnot ja tukitiedot ongelmien ratkaisemiseen.

## VAIO Care -ohjelman käynnistäminen

Paina ASSIST-painiketta VAIO-tietokoneen virran ollessa kytkettynä.
Alla olevassa esimerkissä on englanninkielinen VAIO Care -näyttökuva.

### Huomautus

Älä paina ASSIST-painiketta, kun tietokone on horrostilassa.

### Vihje

- VAIO Care -ohjelman voi käynnistää myös valitsemalla (Käynnistä), Kaikki ohjelmat ja VAIO Care.
- Lisätietoja on VAIO Care -ohjelmiston mukana toimitetussa ohjetiedostossa.
- Jos ASSIST-painiketta painetaan, kun VAIO-tietokoneen virta on sammutettuna, VAIO Care Rescue käynnistyy. VAIO Care Rescue -ohjelman avulla voit palauttaa tietokoneen hätätilanteissa, kuten jos Windows ei käynnisty.

^ Siirry alkuun

# Tukitietojen etsiminen

Sonyn Internet-tukisivustossa yleisiin ongelmiin liittyvät tiedot ovat nopeasti käytettävissä. Voit etsiä tukitietoja, kuten tukisivuston URL-osoitteen, VAIO Care -ohjelmasta tai mukana toimitetusta Pikaoppaasta.

## Sonyn Internet-tukisivuston avaaminen VAIO Care -ohjelmasta

1. Valitse (Käynnistä), Kaikki ohjelmat ja VAIO Care.
2. Valitse Contact Sony.
Alla olevassa esimerkissä on englanninkielinen VAIO Care -näyttökuva.

^ Siirry alkuun

# Tavaramerkit

- SONY ja SONY-logo ovat Sony Corporationin rekisteröityjä tavaramerkkejä.
- VAIO, VAIO-logo ja Sonyn muiden tuotteiden tai palveluiden nimet ovat Sony Corporationin tavaramerkkejä tai rekisteröityjä tavaramerkkejä.
- Kaikki muut järjestelmien, tuotteiden ja palvelujen nimet ovat omistajiensa tavaramerkkejä.
- Käyttöoppaassa ei ole määritelty TM- tai (R)-merkkejä.

^ Siirry alkuun

Copyright 2011 Sony Corporation